Lav et referat af nedenstående tekst:

Tekst:
Det er blevet et tilløbsstykke at få et glimt af den hollandske bomtrawler UK 172, som er stødt på grund ud for kysten ved Nørre Lyngby. Mange har brugt søndagen på at køre en tur til stranden ved Nørre Lyngby, og det har skabt trafikkaos. - Vi har ikke selv haft patruljer på stedet, men vi har fået flere anmeldelser om, at der er rigtig mange biler, og at nogle sidder fast i trafikken, fortæller vagtchef Poul Fastergaard fra Nordjyllands Politi. Politiet kan ifølge vagtchefen ikke gøre andet end at opfordre folk til at ændre planer og lade være med at køre til Nørre Lyngby i løbet af søndagen. Indtil videre er der ikke planer om at spærre stranden af, som det skete i fredags. - Vi er løbende i kontakt med Forsvarets Operationscenter, som opdaterer os på, hvordan det går med at få skibet fri. Lige nu bliver der gravet en masse sand væk, og så vil man måske prøve at trække skibet fri mandag. I den forbindelse kan det godt være, at vi spærrer stranden af igen, siger Poul Fastergaard. Sand skal graves væk Den hollandske bomtrawler stødte på grund sent mandag aften, efter at skibet havde fået motorproblemer og var drevet i land. Lørdag ankom et hollandsk bjærgningsselskab til Nørre Lyngby for at lave udregninger på, hvor meget sand der skal fjernes, for at bomtrawleren kan trækkes fri. Lørdag aften kom en sandsuger til Nørre Lyngby, og den er søndag i gang med at flytte sand fra det sted, hvor UK 172 er stødt på grund. Hvis vejr og vind tillader det, og der er blevet gravet nok sand væk, vil en hollandsk slæbebåd formentlig kunne trække bomtrawleren fri mandag. Den danske dredgingvirksomhed Rohde Nielsen, som blandt andet har speciale i at udføre sandsugning, er en del af det hold, der forsøger at få bomtrawleren fri. Site manager Niels Ladefoged fra Rohde Nielsen fortæller, at UK 172 gerne skal trækkes fri søndag og allersenest mandag, fordi vejret ellers kan blive et problem. Lørdag morgen blev der sejlet proviant ud til besætningen på det hollandske skib, som dermed har de forsyninger, der er brug for, indtil skibet bliver trukket fri.

Referat:
Mange er interesserede i at komme ned på stranden ved Nørre Lyngby for at se den grundstødte bomtrawler, og det har skabt trafikkaos.